سارة حجازي

سارة حجازي (تزادت ف 1989، و توفات ف 14 يونيو 2020) هي واحد لكاتبة شتيراكية مصرية، وتعرفات كتر ب توجه جنسي ديالها، و دفاع ديالها على حقوق مجتمع لميم ف مصر. تشدات حجازي ف مصر ودخلات ل حبس، و تعدبات 3 شهور، حيتاش هزات ضراپو د لمتليين فواحد لحفلة ديال مشروع ليلى ف 2017 ف لقاهرة. فاش خرجات حجازي من لحبس عانات من اضطراب لي بعد صدمة من كترت تعديب. تعطا ل سارة حجازي حق لجوء ف كانادا، وبقات عايشة تما حتال نهار لوفاة ديالها.Ghitis, Frida. "The shocking US vote not to condemn the death penalty for LGBT people". CNN. Retrieved 2020-06-14.Aboulenein, Ahmed. "Woman imprisoned and beaten for waving rainbow flag as Egypt cracks down on gay rights". Business Insider. Retrieved 2020-06-14.Boisvert, Nick (2020-06-16). "LGBTQ activist Sarah Hegazi, exiled in Canada after torture in Egypt, dead at 30". CBC News. Retrieved 2020-06-17."Egyptian LGBT rights activist dies by suicide in Canada after 'failing to survive'". EgyptToday. Retrieved 2020-06-14.admin (2020-06-14). "Sarah Hegazy: Reports of the suicide of an Egyptian activist in gay rights in Canada". Eg24 News. Retrieved 2020-06-14."Egyptian LGBTQI+ Activist Sara Hegazy Dies Aged 30 in Canada". Egyptian Streets. 2020-06-14. Retrieved 2020-06-15.Walsh, Declan (2020-06-15). "Arrested for Waving Rainbow Flag, a Gay Egyptian Takes Her Life". The New York Times. Retrieved 2020-06-17.

 حياتها 
سارة حجازي تزادت ف 1989 ف أسرة محافضة من طبقة لمتوسطة. كانت هي لكبيرة ف خوتها ربعة. سارة عاونات لواليدة ديالها باش تربي خوتها من بعد ما مات بّاها، لي كان ستاد ديال سيونص ف لّيسي. سارة علنات على أنها ليزبيانة ف 2016.Ashraf, Aya (2020-06-23). "من كنيسة وبأعلام المثلية.. لقطات من جنازة سارة حجازي" [From a church and gay flags .. Snippets from Sarah Hijazi's funeral]. honna.elwatannews.com (in Arabic). Archived from the original on 2020-06-26. Retrieved 2020-06-26."بعد أسبوع من انتحارها.. مشاهد من تشييع جنازة سارة حجازي في كنيسة بكندا" [A week after her suicide ... scenes from the funeral of Sarah Hijazi at a church in Canada]. دنيا الوطن (in Arabic). Archived from the original on 2020-06-26. Retrieved 2020-06-26.

 لقراية 
ف 2010، سارة حجازي تخرجات من معهد طيبة ب باكالوريوس ف أنظمة لمعلومات، و من لجاميعة لميريكانية ف لقاهرة ف 2016. سارة حجازي شدات بزاف ديال ديپلومات عن بعد: "نضال من أجل لمساواة 1950-2018" ، "لفيمينيزم و لعدالة لإجتماعية" ، "لمناهج ديال لبحت" ، و "فهم لعنف"، ف جامعة كولومبيا، جامعة كاليفورنيا سانتا كروز، جامعة لندن، جامعة پيتسبرغ، و جامعة إيموري."Sarah Hegazi on Instagram: "Diversity in the workplace. نستقبل مباركتكم في الكورس الثالث اللي خلصته."". Instagram."Sarah Hegazi on Instagram: "ياعبسلام تاني شهادة في كورسات الاونلاين ، والمرة دي عن النسوية والعدالة الاجتماعية ."". Instagram.

 توجهات سياسية 
حجازي كتعتابر راسها شيوعية، وكانت كادعم حزب لخبز و لحرية فاش كانت ساكنة ف مصر، و كانت معا شبكة ربيع شتيراكي ف كندا."Our tribute to comrade/rafeqa Sarah Hegazi". springmag.ca. حجازي قالت بلي جراو عليها من لخدمة حيت كانت ضد نيضام ديال سيسي ف مصر."Interview: lessons from Egypt's counter-revolution for Sudan". springmag.ca. بعد 9 سنين من تورة لمصرية د 2011، سارة كتبات: "نيضام لقديم غادي يحاول يدير أي حاجة، حتا تضحية ب رموز ديالو، باش يبقا ف صولطة"، و وصفات رئيس سيسي بلي هو "أعنف ديكتاتور ف تّاريخ لعصري"، وكتبات بلي "توّار كايآمنو بلي ل معركة هي معركة ديال طبقات""The Egyptian revolution: Nine years later". springmag.ca.، حجازي كتبات بلي من نتائج ديال تورة لي مكملاتش "أن أغلبنا دابا يا إما ف لقبر، ف لحبس، ولا ف لمنفى".

 لإضطهاد ف مصر 
ف 22 شتنبر 2017، سارة حجازي حضرات لواحد لحفل ديال واحد لفرقة لبنانية سميتها مشروع ليلى، لي رئيس ديالها متلي. حجازي كانت مع لمجموعة تعتاقلو بتهمة أنهم رفعو ضراپو د مجتمع لميم."Egypt arrests dozens in crackdown on gays". Reuters. Retrieved 2020-06-14. تحاكمات سارة بتهمة "لإنضمام لمجموعة ماشي قانونيةـ بغرض أنها دير أعمال لي ماشي أخلاقية"."القضاء المصري يفرج بكفالة عن شاب وشابة لوحا بعلم يرمز الى المثليين". SWI swissinfo.ch (in Arabic). Retrieved 2020-06-26. لإعتقال ديالها كان جزء من سياسة ديال مصر، لي ماكاتسامحش مع مجتمع لميم."Egypt: Mass Arrests Amid LGBT Media Blackout". Human Rights Watch. 2017-10-06. Retrieved 2020-06-14. سارة حجازي تشدات 3 شهور ف مخفر سيدة زينب، تما فين حرضو لحبّاسا لمحابسية باش يضربوها و يتعداو عليها جنسيا. ف 24 شتنبر 2018، سارة حجازي عاودات قصتها ف واحد لارتيكل ف جورنال سميتو مدى مصر. سارة ݣالت بلي تعتاقلات من دارها وقدام واليديها، و ف تحقيق سولوها على ديانة ديالها، وعلاش حيدات زيف، و واش هي ڤييغج. سارة حجازي قالت بلي بوليسي دور ليها عصابة على عينيها باش ماتشوفش، ومن بعد داها ب طوموبيل لواحد لبلاصا ماعرفتهاش. بقات مربوطة ف واحد لكرسي، و فمها مكمم. تعرضات للضريب ب ضو حتى سخفات. تعرضات سارة للتهديد بأن لواليدة ديالها غادي تعدب يلا عاودات هادشي لي وقع ليها لأي واحد. سارة حجازي طلقات من لحبس ف 2 يناير 2018، وخلصات 56 دولار غرامة. عانات سارة من ليكتئاب، نوبات ديال دعر، اضطراب لي بعد صدمة. لخوف من اضطهاد اخر، خلا سارة طلب لجوء ل كندا ف 2018. سارة فقدات لواليدة ديالها شهر من بعد حيت كانت مريضة ب لكونصير.

 لموت ديالها 
سارة حجازي ماتت نهار 14 يونيو 2020 ف طورونطو، كانادا. ف 15 يونيو لمحامي ديالها خالد المصري أكد لوفاة ديالها أنها نتيحار. سارة حجازي خلات واحد رسالة قصيرة ب لعربية، ولي نتاشرات ف سوشال ميديا. سارة حجازي كاتݣول ف هاد رسالة: "لخوتي، حاولت باش نعتق راسي مي ماقدرتش، سمحو ليا. لصحابي، تجربة لي دوزت كانت خايبة بزاف، وأنا ضعيفة بزاف باش نقاومها، سمحو ليا. للعالم، كنتي قاصح عليا بزاف، ولكن أنا كانسامح". لموت ديالها داز ف بزاف ديال لقنوات لإعلامية ف لعالم.

 مصادر 

تصنيف:بيوغرافيا د نسا
تصنيف:مجتمع لميم
تصنيف:ليزبيانات
تصنيف:مصريين
تصنيف:زيادة 1989
تصنيف:وفيات 2020
تصنيف:مقالات فيها مصدر و 3000 بايت
تصنيف:ناس تزادو ف مصر